
239. Σύσταση Νομαρχιακού Ιδρύματος με την επωνυ¬ 
μία «Ίδρυμα στήριξης ογκολογικών ασθενών - Η 
ΕΛΠΙΔΑ» της Νομαρχιακής Αυτοδιοίκησης Αχαΐας 1 

240. Τροποποίηση του π.δ./τος 393/1983 "Σύσταση Ειδι¬ 
κής Υπηρεσίας Δημοσίων Έργων (ΕΥΔΕ) για τη με¬ 
λέτη και κατασκευή οδικών σηράγγων και λοιπών υ¬ 
πογείων έργων (ΦΕΚ. Α’ 145) όπως αυτό ισχύει 2 

241. Τροποποίηση του Π.Δ. 358/97 (Α. 240) «Προϋπο¬ 

θέσεις και διαδικασία, για τη νόμιμη παραμονή και 
εργασία αλλοδαπών στην Ελλάδα, που δεν είναι 
υπήκοοι των Κρατών - Μελών της Ευρωπαϊκής Έ¬ 
νωσης»... 3 

242. Τροποποίηση του Π.Δ. 359/97 (Α.240) «Χορήγση 

της Κάρτας Παραμονής Περιορισμένης Χρονικής 
Διάρκειας σε αλλοδαπούς. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στο Π.Δ. 46/1998 αρμοδιότη¬ 
τας Υπουργού Εθν. Παιδ. και Θρησκ/των. 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 239 (ΐ) 

Σύσταση Νομαρχιακού Ιδρύματος με την επωνυμία «Ι¬ 
δρυμα στήριξης ογκολογικών ασθενών - Η ΕΛΠΙΔΑ» 
της Νομαρχιακής Αυτοδιοίκησης Αχαΐας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 74 παρ. 1 του Π.Δ. 30/1996 
(ΦΕΚ Α 21). 

2. Τις διατάξεις του άρθου 23 παρ. 1 του Ν. 1558/1985 
«Κυβέρνηση και Κυβερνητικά Όργανα» (ΦΕΚ Α 
137/1985), σε συνδυασμό με τις διατάξεις του Π.Δ. 
373/1995 «Συγχώνευση των Υπουργείων Προεδρίας της 
Κυβέρνησης και Εσωτερικών στο Υπουργείο Εσωτερι¬ 
κών, Δημόσιας Διοίκησης και Αποκέντρωσης και καθορι¬ 
σμός των αρμοδιοτήτων του». 

3. Την αριθμ. ΔΙΔΚ/Φ44.1/21566/10.10.1996 (ΦΕΚ 
932/Β/10.10.1996) απόφαση του Πρωθυπουργού και του 


Υπουργού Εσωτερικών Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων Υπουργού Εσωτερι¬ 
κών, Δημόσιας Διοίκησης και Αποκέντρωσης στους Υφυ¬ 
πουργούς Εσωτερικών Δημόσιας Διοίκησης και Αποκέ¬ 
ντρωσης». 

4. Τις αριθ. 63/7.6.95, 47/10.4.96 και 14/30.1.97 αποφά¬ 
σεις του Νομαρχιακού Συμβουλίου Αχαΐας. 

5. Το γεγονός ότι από τις διατάξεις του παρόντος προ- 
καλείται δαπάνη σε βάρος του προϋπολογισμού της Νο¬ 
μαρχιακής Αυτοδιοίκησης Αχαΐας, ύψους 10.000.000 
δρχ. για το τρέχον οικονομικό έτος και για την οποία έχει 
προβλεφθεί ανάλογη πίστωση στον φορέα 02 Ν.Ε. ΥΓΕΙ¬ 
ΑΣ - ΠΡΟΝΟΙΑΣ, ειδικό φορέα 072 Α και ΚΑΕ 5184. 

6. Την αριθμ. 41/98 γνωμοδότηση του Συμβουλίου της 
Επικράτειας με πρόταση του Υπουργού Υγείας και Πρό¬ 
νοιας και του Υφυπουργού Εσωτερικών, Δημόσιας Διοί¬ 
κησης και Αποκέντρωσης, αποφασίζουμε: 

Άρθρο 1 

Σύσταση 

Συνιστάται Ίδρυμα (Ν.Π.Δ.Δ.) με την επωνυμία «Ίδρυμα 
στήριξης ογκολογικών ασθενών - Η ΕΛΠΙΔΑ», με έδρα την 
Πάτρα, υπαγόμενο στην εποπτεία της Νομαρχιακής Αυ¬ 
τοδιοίκησης Νομού Αχαΐας. 

Άρθρο 2 

Σκοπός 

Σκοπός του Ιδρύματος είναι η ίδρυση και λειτουργία Ξε¬ 
νώνα μόνον για τη διαμονή και σίτιση ογκολογικών ασθε¬ 
νών και πιθανόν και των συνοδών τους, των οποίων η μό¬ 
νιμη κατοικία βρίσκεται εκτός της έδρας λειτουργίας του 
και υποβάλλονται σε θεραπευτική αγωγή σε νοσηλευτή¬ 
ρια των Πατρών. Στους ασθενείς αυτούς δεν παρέχονται 
νοσηλευτικές ή ιατρικές υπηρεσίες σε καμμία περίπτωση. 

Άρθρο 3 

Όργανα διοίκησης 

Το Ίδρυμα διοικείται από τα εξής όργανα: 

α) Το Διοικητικό Συμβούλιο. 

β) Την Εκτελεστική Επιτροπή. 

Υ) Τον Πρόεδρο. 

Άρθρο 4 

Συγκρότηση Διοικητικού Συμβουλίου. 

1. Το Διοικητικό Συμβούλιο αποτελείται από επτά μέλη, 

τα οποία εκλέγονται από το Νομαρχιακό Συμβούλιο με 
μυστική ψηφοφορία και με την απόλυτη πλειοψηψία του 
συνόλου των μελώντου. 

2. Τα μέλη του διοικητικού συμβουλίου πρέπει να είναι 
Έλληνες πολίτες και κάτοικοι Δήμου ή Κοινότητας της 
περιφέρειας της Νομαρχιακής Αυτοδιοίκησης, να έχουν 
επαγγελματική ή κοινωνική δράση συναφή προς τον σκο¬ 
πό του ιδρύματος και σχετικές με αυτόν γνώσεις. 

3. Δύο από τα μέλη του διοικητικού συμβουλίου μπορεί 
να προτείνονται προς εκλογή εντός μηνάς απ' τη λήψη 
του σχετικού ερωτήματος από το σύλλογο με την επωνυ¬ 
μία «ΕΘΕΛΟΝΤΕΣ ΣΤΗΡΙΞΗΣ ΟΓΚΟΛΟΓΙΚΩΝ ΑΣΘΕΝΩΝ 
-Η ΕΛΠΙΔΑ». 

4. Ως μέλη του διοικητικού συμβουλίου μπορεί να εκλέ¬ 
γονται και μέλη του Νομαρχιακού Συμβουλίου. 

5. Στα μέλη του διοικητικού συμβουλίου περιλαμβάνε¬ 
ται και ένας εκπρόσωποςτων εργαζομένων στο ίδρυμα, ε¬ 
φόσον ο’ αυτό απασχολούνται άνω των είκοσι (20) ατό¬ 
μων. Ο εκπρόσωπος των εργαζομένων ορίζεται από τη γε¬ 
νική συνέλευση των εργαζομένων. 

Γι’ αυτό το σκοπό η γενική συνέλευση των εργαζομένων 
συγκαλείται από το διοικητικό συμβούλιο του συλλόγου 
των εργαζομένων στο ίδρυμα σε δεκαπέντε ημέρες από 
τότε που θα πάρει τη σχετική γραπτή πρόσκληση του νο¬ 
μάρχη προς το διοικητικό συμβούλιο. 

Εάν η προθεσμία αυτή περάσει άπρακτη, καθώς και σε 
περίπτωση που δεν υπάρχει σύλλογος ή τυχόν ενιαίος 
σύλλογος, τη γενική συνέλευση των εργαζομένων συγκα- 
λεί ο νομάρχης. 

Αρθρο 5 
Κωλύματα 

1. Δεν επιτρέπεται να εκλεγούν μέλη του διοικητικού 
συμβουλίου ιδιώτες, εάν στο πρόσωπό τους συντρέχει 
κάποιος από τους λόγους που συνεπιφέρει την αυτοδί¬ 
καιη έκπτωση νομάρχη ή μέλους του νομαρχιακού συμ¬ 
βουλίου από το αξίωμά του. 

Κώλυμα που δημιουργείται μετά την εκλογή συνεπάγε¬ 
ται την αυτοδίκαιη έκπτωση από το αξίωμα για την οποία 
εκδίδεται διαπιστωτική πράξη του γενικού γραμματέα 
της περιφέρειας. 

2. Όταν γίνεται παραπομπή του προέδρου και των με¬ 
λών του διοικητικού συμβουλίου για κακούργημα, με αμε- 
τάκλητο βούλευμα ή με απευθείας κλήση, καθώς και όταν 
γίνεται παραπομπή για κάποιο από τα πλημμελήματα που 
αναφέρονται στο άρθρο 20 παραγρ. 9 του Νόμου 
2218/1994, με αμετάκλητο βούλευμα, ο Γενικός Γραμμα¬ 
τέας της Περιφέρειας οφείλει να θέσει τον εγκαλούμενο 
σε κατάσταση αργίας, ώσπου να εκδοθεί η απόφαση του 
ποινικού δικαστηρίου. 

Άρθρο 6 

Εκλογή και θητεία των μελών του διοικητικού συμβουλίου 
Αναπλήρωση και αντικατάσταση αυτών 

1. Τα μέλη του διοικητικού συμβουλίου του ιδρύματος 
εκλέγονται από το νομαρχιακό συμβούλιο μέσα σ’ ένα μή¬ 
να από την εγκατάσταση των αρχών της νομαρχιακής αυ¬ 
τοδιοίκησης, για όλη τη νομαρχιακή περίοδο και η θητεία 
τους λήγει, σε κάθε περίπτωση, με την εγκατάσταση των 
νέων μελών. 

2. Εντός 10 ημερών από την εγκατάσταση των αρχών 
της Νομαρχιακής Αυτοδιοίκησης, εκδίδεται προκήρυξη 
του Νομάρχη Αχάίας, που καλεί τους ενδιαφερομένους 


για να εκλέγουν μέλη του διοικητικού συμβουλίου του Ι¬ 
δρύματος, να υποβάλλουν εντός 10/ημέρου προθεσμίας 
από τη δημοσίευση της προκήρυξης σε μία τουλάχιστον 
ημερήσια εφημερίδα της Πάτρας, δήλωση υποψηφιότη¬ 
τας, συνοδευόμενη από βιογραφικό τους σημείωμα και 
τυχόν αποδεικτικά στοιχεία. Οι ενδιαφερόμενοι είναι υπο- 
χρειωμένοι, εάν κληθούν, να εμφανισθούν στο Νομαρχια¬ 
κό Συμβούλιο, προς παροχή εξηγήσεων. 

3. Αν ύστερα από δύο διαδοχικές ψηφοφορίες κανένας 
δεν συγκεντρώνει την απόλυτη πλειοψηφία του συνόλου 
των μελών του γίνεται τρίτη ψηφοφορία, κατά την οποία 
εκλέγεται όποιος συγκεντρώνει την απόλυτη πλειοψηφία 
των παρόντων (σχετική πλειοψηφία). Αν στην τρίτη ψη¬ 
φοφορία δύο ή περισσότεροι λάβουν ίσο αριθμό ψήφων, 
ο προεδρεύων ενεργεί μεταξύ τους κλήρωση. 

4. Αν δεν επιτευχθεί εκλογή όλων των μελών για οποιο- 
δήποτε λόγο, ή αν η συνεδρίαση ματαιωθεί η διαδικασία 
επαναλαμβάνεται σε πέντε μέρες και εφαρμόζονται όσα 
αναγράφονται στην προηγούμενη παράγραφο. 

5 . Οι διατάξεις της παραγράφου 4 του άρθου 14 του Ν. 
2218/1994 εφαρμόζονται αναλόγως και στην ανωτέρω ε¬ 
κλογή. 

6. Πρίν από την εγκατάστασή τους τα μέλη του διοικητι¬ 
κού συμβουλίου δίνουν ενώπιον του νομάρχη τον όρκο 
που δίνουν τα μέλη του νομαρχιακού συμβουλίου και συ- 
ντάσσεται σχετικό πρακτικό ορκωμοσίας. 

7. Οι θέσεις των μελώντου διοικητικού συμβουλίου που 
μένουν κενές κατά τη διάρκεια της νομαρχιακής περιό¬ 
δου, καλύπτονται με μέλη που εκλέγονται από το νομαρ¬ 
χιακό συμβούλιο μέσα σε δέκα μέρες αφότου η θέση έ¬ 
μεινε κενή. 

8. Τα μέλη του διοικητικού συμβουλίου μπορεί να αντι- 
κατασταθούν κατά τη διάρκεια της θητείας τους, ύστερα 
από απόφαση του νομαρχιακού συμβουλίου που λαμβά- 
νεται με πλειοψηφία των τριών τετάρτων του συνόλουτων 
μελώντου. 

9. Στον πρόεδρο, αντιπρόεδρο και τα μέλη του διοικητι¬ 
κού συμβουλίου δύναται να καταβάλλεται αποζημίωση 
για τη συμμετοχή τους στις συνεδριάσεις του διοικητικού 
συμβουλίου. Το ποσόν της αποζημίωσης για κάθε συνε¬ 
δρίαση είναι ίσο με το ποσόν της αντίστοιχης αποζημίω¬ 
σης του προέδρου και των μελών του νομαρχιακού συμ¬ 
βουλίου. Με απόφαση του νομαρχιακού συμβουλίου κα¬ 
θορίζεται ο αριθμός των συνεδριάσεων κατά μήνα για τις 
οποίες καταβάλλεται η αποζημίωση, οι οποίες σε κάθε πε¬ 
ρίπτωση δεν μπορούν να υπερβαίνουν τις τέσσερις. 

Στον πρόεδρο, αντιπρόεδρο και τα μέλη του διοικητικού 
συμβουλίου δύναται να καταβάλλονται για τις εκτός έ¬ 
δρας μετακινήσεις τους για εκτέλεση υπηρεσίας, ημερή¬ 
σια αποζημίωση και τα έξοδα μετακίνησης (αντίτιμο εισι¬ 
τηρίου ή χιλιομετρική αποζημίωση), τα οποία καθορίζο¬ 
νται με απόφαση του νομαρχιακού συμβουλίου. 

Άρθρο 7 

Πρόεδρος - Αντιπρόεδρος Διοικητικού Συμβουλίου 

Μετά την εκλογή όλων των μελώντου διοικητικού συμ¬ 
βουλίου, το νομαρχιακό συμβούλιο ορίζει ένα από τα ε- 
κλεγέντα μέλη ως πρόεδρο και ένα ως αντιπρόεδρο του 
διοικητικού συμβουλίου. 

Πρόεδρος του ιδρύματος είναι ο πρόεδρος του διοικη¬ 
τικού συμβουλίου, τον πρόεδρο ελλείποντα, απάντα ή κω¬ 
λυόμενο αναπληρώνει ο αντιπρόεδρος. 

Άρθρο 8 

Εκτελεστική Επιτροπή 

1. Στο ίδρυμα λειτουργεί τριμελής εκτελεστική επιτρο¬ 
πή- , 

Αυτή αποτελείται από τον πρόεδρό ή τον αντιπρόεδρό 
και από δύο μέλη του διοικητικού συμβουλίου, τα οποία ε¬ 
κλέγονται από το διοικητικό συμβούλιο με σχετική πλειο- 
ψηφία. 

Η θητεία της εκτελεστικής επιτροπής ακολουθεί τη θη¬ 
τεία του διοικητικού συμβουλίου. 

2. Η εκλογή γίνεται κατά την πρώτη συνεδρίαση του δι¬ 
οικητικού συμβουλίου οπότε αυτό συγκροτείται σε σώμα. 
Μεταξύ δετών μελών εκλέγεται και ένα αναπληρωματικό 
που αναπληρώνει οποιοδήποτε από τα τακτικά κωλύεται, 
απουσιάζει ή ελλείπει. 

Αρθρο 9 

Αρμοδιότητες - Μεταβίβαση αυτών 

1. Το διοικητικό συμβούλιο και ο πρόεδρός του έχουν α- 
ντιοτοίχως ως προς τη διοίκηση του ιδρύματος, από τις 
αρμοδιότητες του νομαρχιακού συμβουλίου και του νο¬ 
μάρχου που παρατίθενται στα άρθρα 49 και 62 του Π.Δ. 
30/1996 (Α' 21) εκείνες που είναι συμβατές με τη διοίκηση 
του ιδρύματος. 

2. Η εκτελεστική επιτροπή έχει τις ακόλουθες αρμοδιό¬ 
τητες: 

α) Προετοιμάζει τις υποθέσεις αρμοδιότητας του διοι¬ 
κητικού συμβουλίου. 

β) Καταρτίζει σχέδιο του προϋπολογισμού, επεξερεγά- 
ζεται τον απολογισμό και υποβάλλει σχετική έκθεση στο 
διοικητικό συμβούλιο. 

γ) Αποφασίζει για τη διάθεση των γραμμένων στον προ¬ 
ϋπολογισμό του ιδρύματος πιστώσεων. 

δ) Καταρτίζει τις διακηρύξεις διαγωνισμών για την εκτέ¬ 
λεση έργων, εργασιών, προγραμμάτων και προμηθειών 
και την ανάθεση της παροχής υπηρεσιών και διεξάγει και 
κατακυρώνει όλες τις δημοπρασίες. 

ε) Αποφασίζει για την έγερση αγωγών, παραιτήσεων α¬ 
πό αυτές ή για εξώδικο ή δικασπκό συμβιβασμό, καθώς 
και για την άσκηση ένδικων μιέσων. 

στ) Αποφασίζει για την υποβολή διοικητικοόν προσφυ¬ 
γών στις διοικητικές αρχές. 

ζ) Ασκεί όσες αρμοδιότητές της μεταβιβάζει το διοικη¬ 
τικό συμβούλιο. 

3. Το διοικητικό συμβούλιο του ιδρύματος μπορεί με α¬ 
πόφασή του να μεταβιβάζει αρμοδιότητές του στην εκτε¬ 
λεστική επιτροπή, εκτός από τις εξής περιπτώσεις: 

α) Τον κανονισμό των εργασιών του και των εργασιών 
της εκτελεστικής επιτροπής, καθώς και τον οργανισμό υ¬ 
πηρεσιών του ιδρύματος. 

β) Τον προϋπολογισμό καιτον απολογισμό του ιδρύμα¬ 
τος. 

γ) Την απαλλοτρίωση ακινήτων. 

δ) Το πρόγραμμα εκτελέσεων έργων και προμηθειών. 

ε) Την πλήρωση των κενών οργανικών θέσεων του ιδρύ¬ 
ματος. 

4. Ο πρόεδρος μπορεί με απόφασή του να μεταβιβάζει 
ορισμένες από τις αρμοδιότητές του στον αντιπρόεδρο ή 
στο γενικό διευθυντή του ιδρύματος. 

Άρθρο 10 

Λειτουργία διοικητικού συμβουλίου 
και εκτελεστικής επιτροπής 

1. Τα θέματα τα σχετικά με τις εργασίες του διοικητικού 


συμβουλίου, την πρόσκληση των μελών του και της εκτε¬ 
λεστικής επιτροπής σε συνεδρίαση, την απαιτούμενη για 
τη λήψη αποφάσεως πλειοψηφία, τον έλεγχο και την ε- 
κτελεστότητατων πράξεων και αποφάσεώντου, ρυθμίζο¬ 
νται με ανάλογη εφαρμογή των σχετικών διατάξεων των 
άρθρων 52-62του Π.Δ. 30/1996 (ΦΕΚ Α'21) που αφορούν 
το νομαρχιακό συμβούλιο και τις νομαρχιακές επιτροπές. 

2. Το διοικητικό συμβούλιο βρίσκεται σε απαρτία όταν 
τα παρόντα μέλη του είναι περισσότερα από τα απόντα. 
Στους παρόντες πρέπει να είναι ο πρόεδρος ή ο αντιπρό¬ 
εδρος. 

3. Ο οργανισμός εσωτερικής υπηρεσίας, ο εσωτερικός 
κανονισμός λειτουργίας του Ξενώνα καθώς και ο κανονι¬ 
σμός εργασιών του Διοικητικού Συμβουλίου και ο Κανονι¬ 
σμός Εργασιών της Εκτελεστικής Επιτροπής καταρτίζο¬ 
νται και ψηφίζονται από το διοικητικό συμβούλιο του ι¬ 
δρύματος και εγκρίνονται από το νομαρχιακό συμβούλιο 
Ν. Αχάίας. 

4. Των αποφάσεώντου διοικητικού συμβουλίου του υπό 
σύσταση του Νομαρχιακού Ιδρύματος που αφορούν τον 
προϋπολογισμό, τον απολογισμό, τον οργανισμό εσωτε¬ 
ρικής υπηρεσίας, τον εσωτερικό κανονισμό λειτουργίας 
του Ξενώνα, την εκποίηση ή την ανταλλαγή ακινήτων ή 
την επιβάρυνσή τους με εμπράγματα δικαιώματα, την α¬ 
ποδοχή κληρονομιών και δωρεών που περιέχουν όρο ή 
κληροδοσιών,τη συνομολόγηση δανείων, καθώς καιτους 
λοιπούς κανονισμούς λειτουργίας του ιδρύματος, επι¬ 
λαμβάνεται, μετά την έκδοσή των το νομαρχιακό συμβού¬ 
λιο Ν. Αχάίας, το οποίο οφείλει να αποστείλειτη σύμφω¬ 
νη ή μη γνώμη του στο Γ ενικό Γ ραμματέα της Περιφέρει¬ 
ας μέσα σε είκοσι (20) μέρες αφότου περιήλθε σ’ αυτό η 
απόφαση του διοικητικού συμβουλίου. Η αρνητική γνώμη 
του νομαρχιακού είναι υποχρεωτική για το Γ ενικό Γ ραμ¬ 
ματέα της Περιφέρειας. 

5. Για τη λήψη αποφάσεων απότηντριμελή εκτελεστική 
επιτροπή απαιτείται η παρουσία όλων των μελών της στη 
σχετική συνεδρίαση. 

6. Γιατον έλεγχοτωνπράξεωντου διοικητικού συμβου¬ 
λίου και της εκτελεστικής επιτροπής εφαρμόζονται οι 
διατάξεις του άρθρου 18 του Ν. 2218/1994 όπως έχουν 
συμπληρωθεί με το άρθρο 13παραγρ. 15,27 και 34 του Ν. 
2307/1995 και το άρθρο 19παρ. 6α', β'του Ν. 2344/1995. 

Άρθρο 11 
Πόροι 

Πόροι του Ιδρύματος είναι ιδίως: 

α) Ετήσια επιχορήγηση του Κράτους και της νομαρχια¬ 
κής αυτοδιοίκησης. 

β) Κάθε είδους εισφορές, επιχορηγήσεις, δωρεές, κλη¬ 
ρονομιές και κληροδοσίες. 

γ) Εισπράξεις από το αντίτιμο των πραγμάτων ή των υ¬ 
πηρεσιών, που παρέχει το ίδρυμα. 

δ) Πρόσοδοι από τη δική του περιουσία. 

Άρθρο 12 

Οικονομική διοίκηση και διαχείριση - Περιουσία 

1. Οι διατάξεις των άρθρων 82 επ. του Π.Δ. 30/1996 
(ΦΕΚ Α' 21) που ισχύουν για τις νομαρχιακές αυτοδιοική¬ 
σεις και αφορούν την οικονομική διοίκηση, το οικονομικό 
έτος, τον προϋπολογισμό και απολογισμό και τον έλεγχο 
αυτών,τηνταμιακή υπηρεσία, τη διαχείριση, τα δάνεια και 
την περιουσία, εφαρμόζονται και στα ιδρύματα. 

2. Κατ’ εξαίρεση, για την εκκαθάριση και διοίκηση των 

καταλειπομενών στο ίδρυμα κληρονομιών, κληροδοσιών 
και δωρεών, υπέρ των κοινωφελών του σκοπών, εφαρμό¬ 
ζοντας οι ισχύουσες για τα θέματα αυτό διατάξεις, εφ' ό¬ 
σον δεν τροποποιούνται με το παρόν διάταγμα. 

3. Περιουσία του ιδρύματος αποτελλεί το ποσό των 
10.000.000 δρχ. που εισφέρει σε αυτό η Νομαρχιακή Αυ¬ 
τοδιοίκηση Αχαΐας για την έναρξη των εργασιών κατα¬ 
σκευής του ογκολογικού Ξενώνα ασθενών τελικού σταδί¬ 
ου. 

Άρθρο 13 

Μελέτες, έργα, προμήθειες 

Το ίδρυμα καταργίζει κάθε είδους μελέτες, εκτελεί έρ¬ 
γα και πραγματοποιεί τις κάθε είδους προμήθειές του, 
σύμφωνα με τις ισχύουσες εκάστοτε διατάξεις της νο¬ 
μαρχιακής αυτοδιοίκησης. 

Άρθρο 14 

Προσωπικό - Οργάνωση 

Οι διατάξεις που ισχύουν για τις νομαρχιακές αυτοδιοι¬ 
κήσεις και αφορούν στον οργανισμό εσωτερικής υπηρε¬ 
σίας, στον εσωτερικό κανονισμό λειτουργίας καθώς και 
τους λοιπούς κανονισμούς αυτών και στο προσωπικό αυ¬ 
τών εφαρμόζονται αναλόγως και στο ίδρυμα. 

Άρθρο 15 
Κατάργηση 

1. Το Ίδρυμα καταργείται με τον ίδιο τρόπο που συνι- 
στάται και η περιουσία του περιέρχεται στη νομαρχιακή 
αυτοδιοίκηση Αχαΐας. 

2. Τις ιδιωτικές περιουσίες που περιέχονται στο ίδρυμα, 
με πράξεις εν ζωή ή αιτία θανάτου, εξακολουθεί να διαθέ¬ 
τει η νομαρχιακή αυτοδιοίκηση ή το νομαρχιακό διαμέρι¬ 
σμα ειδικά και αποκλειστικά για τον σκοπό για το οποίο α¬ 
φιερώθηκαν, με την επιφύλαξη και των διατάξεων που α¬ 
φορούν την επωφελέστερη αξιοποίηση ή διάθεση του 
περιουσιακού στοιχείου που έχει καταληφθεί ή δωρηθεί 
για τον ίδιο ή άλλο κοινωφελή σκοπό. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε την δημοσίευση και εκτέλε¬ 
ση του παρόντος διατάγματος. 

Αθήνα, 15 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. Δ/ΣΗΣ 

ΚΑΙ ΑΠΟΚΕΝΤΡΩΣΗΣ ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗΜΑΣ Κ. ΓΕΙΤΟΝΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 240 (2) 

Τροποποίηση του π.δ./τος 393/1983 "Σύσταση Ειδικής Υ¬ 
πηρεσίας Δημοσίων Έργων (ΕΥΔΕ) για τη μελέτη και 

κατασκευή οδικών σηράγγων και λοιπών υπογείων έρ¬ 
γων (ΦΕΚ. Α’ 145) όπως αυτό ισχύει. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του ν. 679/1977 (Α’ 245), 
όπως αυτές τροποποιήθηκαν και συμπληρώθηκαν με την 
παράγρ. 1 του άρθρου 23 του ν. 1418/1984 (Α’23). 


2. Τις διατάξεις του άρθρου 29Α’ του ν. 1558/1985 (Α’ 
137), το οποίο προστέθηκε με το άρθρο 27 του ν. 
2081/1992 (Α’ 154) και τροποποιήθηκε με το άρθρο 1 παρ. 
2α του ν. 2469/1997 (Α’ 38). 

3. Τις διατάξεις του άρθρου 8 του ν. 679/1977, όπως 
τροποποιήθηκαν και συμπληρώθηκαν με το άρθρο 5 του 
ν. 2229/1994 (Α’ 138). 

4. Τ ις διατάξεις του άρθρου μόνου του π.δ. 209/1997 (Α’ 
166), με το οποίο παρατάθηκε η διάρκεια λειτουργίας της 
Ειδικής Υπηρεσίας μέχρι 31-12-2000. 

5. Τη γνωμοδότηση αρίθμ. 359/1998 του Συμβουλίου της 
Επικράτειας μετά από πρόταση του Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1 

1. Η Ειδική Υπηρεσία Δημοσίων Έργων για τη μελέτη 
και κατασκευή οδικών σηράγγων και λοιπών υπογείων έρ¬ 
γων (ΕΥΔΕ Σηράγγων), που συστάθηκε με το π.δ. 
393/1983 (Α’ 145), το οποίο τροποποιήθηκε και συμπλη¬ 
ρώθηκε με τα π.δ. 561/1984 (Α’ 203), 40/1989 (Α’ 18), 
334/1990 (Α’ 134), 430/1995 (Α’ 245) και209/97 (Α’ 166), ο¬ 
ρίζεται αρμόδια και για την επίβλεψη και τον άμεσο έλεγ¬ 
χο της μελέτης και κατασκευής των κατωτέρω ειδικών και 
σημαντικών έργων: 

α.Οδικών σηράγγων και λοιπών υπογείων έργων του Ο¬ 
δικού Άξονα Κόρινθος-Τρίπολη-Καλαμάτα (όπως Β κλά¬ 
δος Σήραγγας Αρτεμισίου σήραγγα Ραψομάτη, σήραγγα 
Καλογερικού κ.λ.π.). 

β. Της Οδικής σήραγγας "Αγίου Ηλία" μετά των προ¬ 
σβάσεων αυτής επί της νέας συνδετήριας οδού Αστακού 
με ευρεία παράκαμψη Αγρίνιου. 

γ. Της οδικής "σήραγγας Γκρόπας" μετά των προσβά¬ 
σεων αυτής επί της Επαρχιακής οδού Πύλης-Στουρναρέ- 
ϊκα-Μεσοχώραςτου Νομού Τρικάλων. 

δ. Της ολοκλήρωσης των εγκαταστάσεων και λοιπών 
εργασιών των υφισταμένων οδικών σηράγγων καθώς και 
της κατασκευής νέων οδικών σηράγγων και λοιπών υπο¬ 
γείων έργων στον άξονα Λιβαδειά-Αράχωβα-Δελφοί-Ιτέα- 
Ναύπακτος. 

ε. Της ευρείας παράκαμψης Ναυπάκτου από Αντίρριο 
μέχρι γέφυρα Μόρνου. 

2. Η ανωτέρω Υπηρεσία ασκεί τα καθήκοντα της Προ'ί- 
σταμένης αρχής και τις αρμοδιότητες της Διευθύνουσας 
Υπηρεσίας στα έργα αυτά. 

3. Τις αρμοδιότητες ειδικώτερατης Διευθύνουσας Υπη¬ 
ρεσίας στα ανωτέρω έργα ασκούν: 

α. Για τις οδικές σήραγγες και τα λοιπά υπόγεια έργα 
του οδικού άξονα Κόρινθος-Τρίπολη-Καλαμάτα, το Τμή¬ 
μα της σήραγγας Αρτεμισίου με έδρα το Ναύπλιο, το ο¬ 
ποίο επανασυνιστάται με το παρόν προεδρικό διάταγμα. 

β. Για τα έργα της σήραγγας Γκρόπας μετά των προ¬ 
σβάσεων και των οδικών σηράγγων του άξονα Λιβαδειά- 
Αράχωβα-Δελφοί-Ιτέα, το Τμήμα Θηβών. 

γ. Γιατα έργα της σήραγγας Αγίου Ηλία, μετά των προ¬ 
σβάσεων, της ευρείας παράκαμψης Ναυπάκτου και των 
υπογείων έργων της οδού Ναύπακτος-Ιτέα, το Τμήμα 
Ναυπάκτου. 

4. Η διάρκεια λειτουργίας της ανωτέρω Ειδικής Υπηρε¬ 
σίας Δημοσίων Έργων (ΕΥΔΕ Σηράγγων) και των Τμημά¬ 
των αυτής παρατείνεται μέχρι 31.12.2003. 

Άρθρο 2 

1. Οι θέσεις προσωπικού της ΕΥΔΕ καθορίζονται σε ε- 

κατόν δώδεκα (112) υπαλλήλους και κατανέμονται κατά 
κλάδους και κατηγορίες στις ακόλουθες ειδικότητες: 


α) Κατηγορίας ΠΕ ΘΕΣΕΙΣ 

Πολιτικών Μηχανικών 21 

Αρχιτεκτόνων Μηχανικών 1 

Μηχανολόγων Ηλεκτρολόγων Μηχ/κών 7 

Αγρονόμων Τοπογράφων Μηχανικών 5 

Χημικών Μηχανικών 1 

Μεταλλειολόγων Μηχανικών 5 

Διοικητικού Οικονομικού 2 

β) Κατηγορίας ΤΕ 

Τ εχνολογικών Εφαρμογών 15 

Διοικητικού Λογιστικού 4 

γ) Κατηγορίας ΔΕ ΘΕΣΕΙΣ 

Τεχνικού (Ερ/γοί,Σχεδ/τές,Οδηγοί,Τεχνίτες) 30 
Διοικητικού-Λογιστικού 10 

Δακτυλογράφων 6 

δ) Κατηγορίας ΥΕ 

Βοηθητικού προσωπικού (επιμελητών) 2 

Προσωπικού Καθαριότητας 3 

ΣΥΝΟΛΟ: 112 


2. Η στελέχωση της ΕΥΔΕ γίνεται με μονίμους ή με σύμ¬ 
βαση υπαλλήλους που υπηρετούν στις Υπηρεσίες της Γε¬ 
νικής Γραμματείας Δημοσίων Έργων, με αποσπάσεις υ¬ 
παλλήλων από άλλους φορείς του Δημοσίου τομέα που 
σχετίζονται με την κατασκευή ή τη χρήση των έργων και 
όταν δεν υπάρχουν αντίστοιχες ειδικότητες ή δεν μπορεί 
να διατεθεί προσωπικό αναλόγωνπροσόντων, με ειδικό ε¬ 
πιστημονικό προσωπικό απαιτουμένων ειδικοτήτων, που 
προσλαμβάνεται σύμφωνα με τις ισχύουσες σχετικές δια¬ 
τάξεις. 

Στον Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 15 Ιουλίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΝ.ΛΑΛΙΩΤΗΣ 

- +- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘΜ. 241 (3 ) 

Τροποποίηση του Π.Δ. 358/97 (Α. 240) «Προϋποθέσεις και 
διαδικασία, για τη νόμιμη παραμονή και εργασία αλλο¬ 
δαπών στην Ελλάδα, που δεν είναι υπήκοοι των Κρα¬ 
τών - Μελών της Ευρωπαϊκής Ένωσης». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 16 του Ν. 
1558/85 «Κυβέρνηση και Κυβερνητικά Όργανα» (Α 137). 

2. Τις διατάξεις της παρ. 4 του άρθρου 16 του Ν. 
2434/1996 «Μέτρα πολιτικής για την απασχόληση και την 
επαγγελματική εκπαίδευση και κατάρτιση και άλλες δια¬ 
τάξεις» καθώς και τον Ν. 1975/91 (Α. 188) και (Α. 184) α¬ 
ντίστοιχα. 

3. Τις διατάξεις του άρθρου 29Ατου Ν. 1558/85 που 


προστέθηκε με το άρθρο 27 του Ν. 2081 /92 (Α. 154) και α- 
ντικαταστάθηκε με το άρθρο 1 παρ. 2α του Ν. 2469/97 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις (Α.38). 

4. Το γεγονός ότι από το Διάταγμα αυτό δεν προκαλεί- 
ται δεπάνη σε βάρος του Κρατικού Προϋπολογισμού. 

5. Την από 13.3.1997 γνώμη της Οικονομικής και Κοινω¬ 
νικής Επιτροπής (Ο.Κ.Ε.) μετά από εισήγηση της ειδικής 
επιτροπής της παρ. 1 του άρθρου 16του Ν. 2434/96. 

6. Την αριθμ. 347/98 γνωμοδότηση του Συμβουλίου της 
Επικράτειας, μετά από πρόταση των Υπουργών Εθνικής 
Άμυνας, Εξωτερικών, Γεωργίας, Εργασίας και Κοινωνι¬ 
κών Ασφαλίσεων, Δικαιοσύνης, Εμπορικής Ναυτιλίας και 
Δημόσιας Τάξης, αποφασίζουμε: 

Άρθρο μόνο 

1. Το εδάφιο ε' της παρ. 2 του άρθρου 2 του ΠΔ 358/97 
αντικαθίσταται ως εξής: 

«ε) Πιστοποιητικό Υγείας εκδιδόμενο από ημεδαπά 
Κρατικά νοσηλευτικά ιδρύματα ή Κέντρα Υγείας ή θερα¬ 
πευτήρια και ιατρεία του Ι.Κ.Α., ότι ο αλλοδαπός δεν πά¬ 
σχει από νόσημα το οποίο, σύμφωνα με τα διεθνή δεδο¬ 
μένα και τον Παγκόσμιο Οργανισμό Υγείας, δύναται να α- 
ποτελέσει κίνδυνο για τη δημόσια υγεία. 

2. Η παρ. 3 του άρθρου 2του ΠΔ 358/97 αντικαθίσταται 
ως εξής: 

«3. Στον αλλοδαπό, ο οποίος υποβάλλει την κατά την 
παρ. 1 δήλωση-αίτηση χορηγείται από τις υπηρεσίες του 
Ο.Α.Ε.Δ. έγγραφο πιστοποίησης της κατάθεσης αυτής, η 
οποία καλείται Κάρτα Προσωρινής Άδειας Παραμονής 
Αλλοδαπού, και επέχει θέση και προσωρινής άδειας ερ¬ 
γασίας. Το εν λόγω έγγραφο υποχρεούται ο αλλοδαπός 
να φέρει συνεχώς μαζί του. 

Τα υπό στοιχεία ε και στ δικαιολογητικά μπορεί να υπο¬ 
βάλλει ο αλλοδαπός και πέραν της ως άνω προθεσμίας 
των 5 μηνών μόνο στην περίπτωση που η καθυστερημένη 
αυτή προσκόμιση δεν οφείλεται σε υπαιτιότητάτου αλλά 
σε αδυναμία έγκαιρης έκδοσης των εν λόγω δικαιολογη- 
τικών από τις αρμόδιες υπηρεσίες, πάντως όχι πέραντης 
31.12.98. 

Στον αλλοδαπό που δεν υπέβαλε μαζί με την ανωτέρω 
αίτηση - δήλωση ή δεν προσκόμισε τα ως άνω οριζόμενα 
έγγραφα και αποδεικτικά στοιχεία, δεν είναι δυνατόν να 
χορηγηθεί «Κάρτα Προσωρινής Άδειας Αλλοδαπού». 

Σύζυγος και ανήλικα τέκνα του κατόχου της Κάρτας 
Προσωρινής Άδειας Παραμονής δεν δύναται να απελα¬ 
θούν κατά τη διάρκεια της ισχύος της. 

Δεν χορηγείται Κάρτα Προσωρινής Άδειας Παραμονής 
αλλοδαπού σε όσους έχουν καταδικασθεί τελεσίδικα 
στην Ελλάδα για κακούργημα ή πλημμέλημα σε ποινή φυ¬ 
λάκισης τουλάχιστον τριών μηνών, εξαιρουμένων όσων 
καταδικάσθηκαν για παράνομη είσοδο και εργασία σε ελ¬ 
ληνικό έδαφος προ της ενάρξεως της ισχύος του παρό¬ 
ντος διατάγματος ή σε όσους αναφέρονται στον κατάλο¬ 
γο ανεπιθύμητων αλλοδαπών του άρθρου 11 Ν. 
1975/1991.» 

3. Η παρ. 2 του άρθρου 4του ΠΔ 358/97 αντικαθίσταται 
ως εξής: 

Με κοινή απόφαση των Υπουργών Εργασίας και Κοινω¬ 
νικών Ασφαλίσεων, Δημόσιας Τάξης και του κατά περί¬ 
πτωση Υπουργού, δύναται να μη χορηγηθεί ή να αναστα¬ 
λεί ή να ανακληθεί η ισχύς της «Κάρτας Προσωρινής Ά¬ 
δειας Παραμονής σε αλλοδαπό εργαζόμενο, εφόσον 

συντρέχουν λόγοι γενικότερου συμφέροντος. Αν πρόκει¬ 
ται για λόγους δημόσιας τάξης και ασφάλειας αρκεί η α¬ 
πόφαση του Υπουργού Δημόσιας Τάξης. 

4. Στο άρθρο 4 του Π.Δ. 358/97 προστίθεται στο τέλος 
παράγραφος με στοιχείο 4 ως εξής: 

«4. Ο αλλοδαπός που είναι κάτοχος του εγγράφου πι¬ 
στοποίησης της παρ. 3 του άρθρου 2 του παρόντος δια¬ 
τάγματος δικαιούται να εξέλθει προσωρινά από το ελλη¬ 
νικό έδαφος και να επιστρέφει εφόσον από την έξοδό του 
δεν έχει παρέλθει συνολικά χρονικό διάστημα μεγαλύτε¬ 
ρο των δύο μηνών εξαιρουμένωντων σοβαρών περιπτώ¬ 
σεων υγείας, και εφόσον εξακολουθούν να ισχύουν το ως 
άνω έγγραφο ή η κάρτα του. Το ίδιο δικαίωμα έχουν και τα 
μέλη της οικογένειάς του. 

Αν δεν τηρηθούν τα παραπάνω το ως άνω έγγραφο ή η 
κάρτα προσωρινής άδειας παραμονής αλλοδαπού ανα¬ 
καλούνται.» 

5. Το άρθρο 5 του Π.Δ. 358/97 αντικαθίσταται ως εξής: 

Από την έναρξη ισχύος του παρόντος και μέχρι πέρατος 

των προθεσμιών για την υποβολή των δηλώσεων της παρ. 
1 του άρθρου 2 και παρ. 1 του άρθρου 3, αλλοδαποί και ερ¬ 
γοδότες που υπόκεινται σ’ αυτούς οι προβλεπόμενες από 
το άρθρο 33 του Ν. 1975/91 ποινικές και διοικητικές κυρώ¬ 
σεις. Διαδικασίες διοικητικών κυρώσεων ή παραβάσεις 
ποινικών διατάξεων ή εκκρεμείς ποινικές δίκες καθώς και α¬ 
ποφάσεις δικαστικής ή διοικητικής απέλασης που άρχισαν 
με βάση τις ανωτέρω διατάξεις πριντην ισχύ του παρόντος 
αναστέλλονται μέχρι πέρατος των εν λόγω προθεσμιών. 

Τα αυτά ισχύουν και κατά το χρόνο ισχύος της Κάρτας 
Προσωρινής Άδειας Παραμονής της παρ. 3 του άρθρου 2 
του παρόντος. 

Στον Υπουργό Εργασίας και Κοινωνικών Ασφαλίσεων α¬ 
ναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 24 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΩΝ 

ΑΠ. - ΑΘ. ΤΣΟΧΑΤΖΟΠΟΥΛΟΣ ΘΕΟΔ. ΠΑΓΚΑΛΟΣ 

ΓΕΩΡΓΙΑΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΣΤΕΦ. ΤΖΟΥΜΑΚΑΣ ΜΙΛΤ. ΠΑΠΑΪΩΑΝΝΟΥ 

ΔΙΚΑΙΟΣΥΝΗΣ ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓ. ΓΙΑΝΝΟΠΟΥΛΟΣ ΣΤΑΥΡΟΣ ΣΟΥΜΑΚΗΣ 

ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΡΩΜΑΙΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 242 (4) 

Τροποποίηση του Π.Δ. 359/97 (Α.240) «Χορήγηση της 
Κάρτας Παραμονής Περιορισμένης Χρονικής Διάρκει¬ 
ας σε αλλοδαπούς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 16 του Ν. 
1558/85 «Κυβέρνηση και Κυβερνητικά Όργανα» (Α 137). 

2. Τις διατάξεις των παρ. 5 και 6 του άρθρου 16 του Ν. 
2434/1996 «Μέτρα πολιτικής για την απασχόληση και την 
επαγγελματική εκπαίδευση και κατάρτιση και άλλες δια¬ 
τάξεις» (Α. 188), καθώς και τον Ν. 1975/91 (Α. 184). 

3. Τις διατάξεις του άρθρου 29Α του Ν. 1558/85 που 


προστέθηκε με το άρθρο 27 του Ν. 2081 /92 (Α. 154) και α- 
ντικαταστάθηκε με το άρθρο 1 παρ. 2α του Ν. 2469/97 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις (Α.38). 

4. Το γεγονός ότι από το Διάταγμα αυτό δεν προκαλεί- 
ται δεπάνη σε βάρος του Κρατικού Προϋπολογισμού. 

5. Την από 28.5.1997 γνώμη της Οικονομικής και Κοινω¬ 
νικής Επιτροπής (Ο.Κ.Ε.) μετά από εισήγηση της ειδικής 
επιτροπής της παρ. 1 του άρθρου 16του Ν. 2434/96. 

6. Την αριθμ. 346/98 γνωμοδότηση του Συμβουλίου της 
Επικράτειας, μετά από πρόταση των Υπουργών Εθνικής 
Άμυνας, Εξωτερικών, Γεωργίας, Εργασίας και Κοινωνι¬ 
κών Ασφαλίσεων, Δικαιοσύνης, Εμπορικής Ναυτιλίας και 
Δημόσιας Τάξης, αποφασίζουμε: 

Άρθρο μόνο 

1. Το εδάφιο α της παρ. 1 του άρθρου 2του Π.Δ. 359/97 
αντικαθίσταται ως εξής: 

«α) Η υποβολή από τον αλλοδαπό του εγγράφου της πα¬ 
ραγράφου 3 του άρθρου 2 του υπ’ αριθ. 358/97 ΠΔ καθώς 
και των σχετικών δικαιολογητικώντης παρ. 2 του άρθρου 
2του ίδιου Π.Δ.» 

2. Το εδάφιο β'της παρ. 1 του άρθρου 2 του ΠΔ 359/97 
αντικαθίσταται ως εξής: 

«β) Η μέχρι την 31 Οκτωβρίου 1998 προσκόμιση δικαιο- 
λογητικών μετά οποία θα αποδεικνύεται ότι ο αλλοδαπός 
εξασφαλίζει τις κατωτέρω προϋποθέσεις:» 

3. Το δεύτερο εδάφιο της παρ. 2 του άρθρου 2 του Π .Δ. 
359/97 αντικαθίσταται ως εξής: 

«Ειδικότερα στις Νομαρχίες Αθηνών, Θεσσαλονίκης και 
Πειραιά, ο Υπουργός Εργασίας και Κοινωνικών Ασφαλί¬ 
σεων δύναται να συγκροτεί περισσότερες από μία Επι¬ 
τροπές της προηγούμενης παραγράφου.» 

4. Στηνπαρ. 3 του άρθρου 2 του ΠΔ 359/97 προστίθεται 
η λέξη ετησίως στο σημείο «... εφόσον από την έξοδό του 
δεν έχει παρέλθει συνολικό διάστημα μεγαλύτερο των 
δύο μηνών, ετησίως εξαιρουμένων των σοβαρών περι¬ 
πτώσεων υγείας...» 

5. Στο τέλος της παρ. 2 του άρθρου 2 του Π.Δ. 359/97 
προστίθεται παράγραφος που έχει ως εξής: 

Σε περίπτωση που δεν καταστεί εφικτή η έκδοση των υ¬ 
πό στοιχεία ε και στ' δικαιολογητικών της παρ. 2 του άρ¬ 
θρου 2του Π.Δ. 358/97 έως την31.12.1998, ο Υπουργός 
Εργασίας και Κοινωνικών Ασφαλίσεων παρατείνει με α¬ 
πόφασή του την ως άνω προθεσμία. 

6. Στην παράγραφο 1 του άρθρου 5 του Π.Δ. 359/97 
προστίθεται περίπτωση ιβ ως εξής: 

Εκπρόσωπο του Υπουργείου Εργασίας και Κοινωνικών 
Ασφαλίσεων. 

Στην ίδια παράγραφο του ίδιου Π.Δ. το τελευταίο εδά¬ 
φιο αντικαθίσταται ως εξής: 

«Στις συνεδριάσεις μετέχει και ένας νομικός επιστήμο¬ 
νας χωρίς δικαίωμα ψήφου. Σε περίπτωση ισοψηφίας υ¬ 
περισχύει η ψήφος του Προέδρου της Επιτροπής. 

Χρέη εισηγητή εκτελεί υπάλληλος του Ο.Α.Ε.Δ. ενώ χρέη 
γραμματείας ένας υπάλληλος του ΟΑΕΔ με αναπληρωτή 
του έναν υπάλληλο του Υπουργείου Εργασίας και Κοινωνι¬ 
κών Ασφαλίσεων. Η θητεία των μελών είναι δύο έτη. 

Οι ανωτέρω εκπρόσωποι των Υπουργείων και των φο¬ 
ρέων που μετέχουν στην Ειδική Επιτροπή θα ορίζονται με 
τους νόμιμους αναπληρωτές τους.» 

7. Στην παράγραφο 2 του άρθρου 5 προστίθεται εδάφιο 
ως εξής: 

Να διατυπώνει τις απόψεις της για οποιοδήποτε θέμα 
που προκύπτει από την εφαρμογή των υπ’ αριθ. 358 και 

359/97 ΠΔ, κατόπιν παραπομπήςτου Υπουργού Εργασίας 
και Κοινωνικών Ασφαλίσεων ή του Διοικητή του Ο.Α.Ε.Δ. 

8. Το άρθρο 7 του ΠΔ 359/97 αντικαθίσταται ως εξής: 

Αλλοδαποί που έχουν εφοδιαστεί και είναι κάτοχοι της 
«Κάρτας Παραμονής Περιορισμένης Χρονικής Διάρκειας» 
καθώς και εργοδότες που απασχολούν αλλοδαπούς κα¬ 
τόχους της εν λόγω κάρτας, δεν διώκονται οστε επιβάλλο¬ 
νται σ’ αυτούς οι προβλεπόμενες από το άρθρο 33 του Ν. 
1975/1991, ποινικές και διοικητικές κυρώσεις. Διαδικασίες 
διοικητικών κυρώσεων ή παραβάσεις ποινικών διώξεων ή 
εκκρεμείς ποινικές δίκες καθώς και αποφάσεις δικαστικής 
ή διοικητικής απέλασης που άρχισαν με βάση τις ανωτέρω 
διατάξεις πριν από την ισχύ του παρόντος καταργούνται. 

Στον Υπουργό Εργασίας και Κοινωνικών Ασφαλίσεων α¬ 
ναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 24 Ιουλίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΩΝ 

ΑΠ. - ΑΘ. ΤΣΟΧΑΤΖΟΠΟΥΛΟΣ ΘΕΟΔ. ΠΑΓΚΑΛΟΣ 

ΓΕΩΡΓΙΑΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΣΤΕΦ. ΤΖΟΥΜΑΚΑΣ ΜΙΛΤ. ΠΑΠΑΪΩΑΝΝΟΥ 

ΔΙΚΑΙΟΣΥΝΗΣ ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓ. ΓΙΑΝΝΟΠΟΥΛΟΣ ΣΤΑΥΡΟΣ ΣΟΥΜΑΚΗΣ 

ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΡΩΜΑΙΟΣ 


ΔΙΟΡΘΩΣΕΙΣ ΣΦΑΛΜΑΤΩΝ (5) 

Στο Π.Δ. 46/1998 που δημοσιεύθηκε στο ΦΕΚ 
51/τ.Α716.3.1998 επκρέρονται οι εξής διορθώσεις: 

α) Στο άρθρο 12 παρ. 2α διορθώνονται οι δύο πρώτοι 
στίχοι από το εσφαλμένο «παρακολουθεί όλα τα θέματα 
που σχετίζονται με την προβολή του ιδρύματος στο εξω¬ 
τερικό» στο σωστό «Παρακολουθεί όλα τα θέματα που 
σχετίζονται με την προβολή και τη διατήρηση της καλής 
φήμης του ιδρύματος στο εσωτερικό». 

β) Στο άρθρο 17 παρ. 1 ιγ' διορθώνονται οι θέσεις του 
κλάδου από το εσφαλμένο «...οκτώ (8) θέσεις από τις ο¬ 
ποίες μία (1) προσωρινή» στο σωστό «...εννέα (9) θέσεις». 

γ) Στο άρθρο 18 διορθώνεται: Η ειδικότητα «Μεταλλει- 
ολόγοι Μηχανικοί» στο σωστό «Μηχανικοί Μεταλλείων - 
Μεταλλουργών». Ομοίως στην ειδικότητα «Βιβλιοθηκο- 
νόμοι προστίθεται η κατηγορία «Τ.Ε.». Η ειδικότητα «Συ¬ 
ντηρητής οργάνων (Π.Ε.)» διορθώνεται στο σωστό «Συ¬ 
ντηρητής Οργάνων Η/Υ», στην ειδικότητα «Αρχιτέκτονες» 
προστίθεται και η λέξη «Μηχανικοί», η ειδικότητα «Τεχνί¬ 
της Κινητήρων» διορθώνεται στο σωστό «Μηχανικός Κι¬ 
νητήρων Καύσεως (ΤΕ». 

δ) Στο άρθρο 21 προστίθεται η εξής φράση που έχει πα- 
ραλειφθεί «ή σε περίπτωση που δεν υπηρετούν στους 
κλάδους αυτούς υπάλληλοι του κλάδου ΠΕ Διοικητικού - 
Οικονομικού». 

(Από το ΥΠΕΠΘ) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ * ΡΑΧ 52 34 312~ 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 


Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5239 762 ΠΑΤΡΑ 

5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 
ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


5248 320 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 

δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 


3.500 


Αναπτυξιακών Πράξεων (Τ.Α.Π.Σ.) 

30.000 

» 

1.500 


Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα ( Πίνακες επιτυχόντων διαγωνισμών κ.τλ.) 

5.000 


250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 


Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

” 

Ανωνύμων Εταιρειών & Ε.Π.Ε. 

250.000 

1) 

12.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείο^ 

' Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

' η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

[ Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Γ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 


Οι υπηρεσίες του κοινού λειτουργούν καθημερινά από 08.00 έως 13.00 _ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















